Coba jelasin Hubungan dengan budaya manusia dari Hempedu dalam bahasa melayu dong

Rasa hempedu yang pahit dikait kuat dengan perasaan derita dan kesengsaraan lagi-lagi dalam pembandingan dengan bahan berasa manis seperti madu atau tebu sehingga sering diabadikan dalam pengungkapan peribahasa Melayu.

Dalam teori perubatan yang lazim di Barat dari Zaman Klasik hingga Zaman Pertengahan, kesihatan tubuh bergantung pada keseimbangan empat "humor" termasuk dua jenis hempedu iaitu "hempedu kuning" (choler) dan "hempedu hitam", ia dipercayai hasil pemerhatian terhadap pemendapan darah di mana gumpalan gelap hitam di bahagian bawah ("hempedu hitam") terpisah jauh dari lapisan serum kuning jernih ("hempedu kuning"). Kepercayaan Ayurveda turut memberi pemahaman sama terhadap peranan hempedu (pitta) sebagai antara 3 unsur penting atau "Tridosha" selain angin (vata) dan kahak (kapha) menyumbang kepada keseimbangan badan seperti mana yang disebutkan Charaka dalam kitab Charaka Samahita; hempedu dipercayai memberi kekuatan melalui "tenaga suhu" yang bertanggungjawab ke atas semua aturan metabolisme serta perubahan mental dan fizikal dalam badan.